OzLabs/hebrew-wiki-articles huggingface dataset:
גדעון רייס

גדעון רייס (נולד ב-18 בספטמבר 1943) הוא ספורטאי ישראלי לשעבר. היה ארבע פעמים אלוף ישראל (1966, 1970–1972) ואלוף המכביה השמינית (1969) בקפיצה לרוחק. כדורסלן מצטיין בקבוצת הפועל גבעת ברנר (קלע 3,855 נקודות) ששיחקה בליגה הראשונה. נוסף לכך, היה סרן (במילואים) בשריון, נפצע במלחמת יום הכיפורים ובעל עיטור המופת ממלחמה זו.

== ביוגרפיה ==
רייס נולד וגדל בקיבוץ גבעת ברנר, בנם של פאולה ואיזי רייס. הוא בן למשפחה בת שלושה אחים, כולם ספורטאים מצטיינים ושחקני כדורסל בהפועל גבעת ברנר מהליגה הראשונה. זאב, אלוף ושיאן ישראל בקפיצה משולשת, ויהודה. הוא התאמן בהדרכתו של גלעד ויינגרטן.

באליפות ישראל באתלטיקה שנערכה בסוף יוני 1966 זכה רייס במדליית זהב בקפיצה לרוחק בתוצאה של 6.83 מטר, לפני ישי ויתקין מהפועל רמת השופט (6.81 מטר) ומיכאל הר-פז מהפועל חיפה (6.42 מטר).

===אלוף המכביה===
בתחרויות האתלטיקה של המכביה השמינית שנערכו באוגוסט 1969 זכה רייס במדליית זהב בקפיצה לרוחק בתוצאה של 7.23 מטר, לפני חגי עינת מישראל (7.09 מטר) וג'פרי גבל מארצות הברית (6.94 מטר).

באליפות ישראל שנערכה בשנת 1970 זכה רייס בפעם השנייה במדליית זהב בקפיצה לרוחק בתוצאה של 7.07 מטר, לפני ישי ויתקין מהפועל העמקים (6.91 מטר) ומיכאל בן-עמי ממכבי תל אביב (6.72 מטר).

באליפות ישראל באתלטיקה שנערכה ביולי 1971 זכה רייס בפעם השלישית מדליית זהב בקפיצה לרוחק בתוצאה של 7.03 מטר, לפני עמיר כחולי (6.69 מטר) וישי ויתקין (6.68 מטר).

באליפות ישראל שנערכה באצטדיון רמת גן ביולי 1972 זכה רייס בפעם הרביעית במדליית זהב בקפיצה לרוחק בתוצאה של 7.00 מטר, לפני לבקוביץ' מהפועל רמת גן (6.67 מטר) וישי ויתקין מהפועל עמק חפר (6.66 מטר). ראשון בתחרות היה טומי היינס מארצות הברית (7.34 מטר).

בתחרויות האתלטיקה של המכביה התשיעית שנערכו ביולי 1973 זכה רייס במדליית ארד בקפיצה לרוחק בתוצאה של 7.15 מטר, אחרי וקסמן מארצות הברית (7.23 מטר) וצבי עמלי מישראל (7.17 מטר).

ביומה השלישי של מלחמת יום הכיפורים נפצע רייס ברמת הגולן, לאחר שטיל סאגר פגע בטנק שלו. הוא איבד שתי אצבעות ביד ימין ואת עין שמאל. על גבורתו במלחמה קיבל את עיטור המופת. תקופת ההחלמה שלו ארכה כשנה, שבה שימש מספר חודשים כמאמן הפועל גבעת ברנר.

רייס ששיחק כדורסל ביד שמאל המשיך את הקריירה הספורטיבית שלו עד סוף שנות ה-70. הוא פרש לאחר שקבוצתו גבעת ברנר/נען ירדה ליגה. הוא נמצא במקום ה-40 ברשימת הקלעים של כל הזמנים, עם 3,854 נקודות.

== חיים אישיים ==
במאי 1969 התחתן ולזוג נולדו ארבעה ילדים. בשנת 1985 עבר עם משפחתו להתגורר בניו ג'רזי שבארצות הברית וניהל עסק לייבוא רהיטי משרד מישראל ומבולגריה.

== שיאים אישיים ==
* קפיצה לרוחק: 7.23 מטר (1969)

==קישורים חיצוניים==

* [http://www.gbrathletics.com/nc/isr.htm אלופי ואלופות ישראל באתלטיקה] באתר gbrathletics 
* [http://basket.co.il/all-time-players.asp?player_name=גדעון+רייס&cYear=0&StatsBoard=0&TeamId=0 קלעי כל הזמנים - גדעון רייס], באתר מנהלת הליגה
* [https://gbstories.org/gbs__www/static/aurelia/index.html#/member-details/1095/*?keywords= גדעון רייס] באתר סיפורי גבעת ברנר
* 

==הערות שוליים==

קטגוריה:אלופי ישראל בקפיצה לרוחק
קטגוריה:כדורסלנים ישראלים
קטגוריה:רבי-סרנים בצה"ל
קטגוריה:מהגרים מישראל לארצות הברית
קטגוריה:גבעת ברנר: אישים
קטגוריה:ספורטאים רב תחומיים
קטגוריה:מעוטרי עיטור המופת במלחמת יום הכיפורים
קטגוריה:ישראלים שנולדו ב-1943
קטגוריה:חיילי חיל השריון במלחמת יום הכיפורים
מייקל אולהה

מייקל אוניידיקאצ'י אולהה (באנגלית: Michael Onyedikachi Olaha; נולד ב-4 ביולי 1997) הוא כדורגלן ניגרי המשחק בעמדת החלוץ בסונג לאם נגהה אן.

==קריירה==
אולהה החל לשחק כדורגל באקדמיית "ניו ג'נריישן" במולדתו, ובקיץ הצטרף לאביה ווריירס מליגת העל הניגרית. בינואר חתם בסונג לאם נגה אן מליגת העל הווייטנאמית, במדיה שיחק שלוש עונות.

ב-4 ביוני 2019 חתם אולהה לארבע שנים בקבוצת הפועל תל אביב, אך המשיך לשחק בווייטנאם עד תום העונה באוקטובר, ולאחר מכן הגיע לישראל והצטרף להפועל תל אביב בינואר 2020. ב-12 בינואר ערך את הופעת הבכורה שלו במועדון, כשפתח בהרכב בניצחון 2–1 על בני יהודה. עד תום עונת 2019/2020 ערך בכל המסגרות 18 הופעות במדי הפועל תל אביב, אך לא הצליח לכבוש.

ב-23 ביולי 2020 הושאל אולהה להפועל כפר שלם, העולה החדשה לליגה הלאומית. את שערו הראשון בקבוצה הבקיע אולהה ב-24 בספטמבר, במשחק שהסתיים בהפסד קבוצתו 1–3 להפועל רמת גן.

==קישורים חיצוניים==

==הערות שוליים==

קטגוריה:כדורגלנים ניגרים
קטגוריה:חלוצי כדורגל ניגרים
קטגוריה:לאגוס: כדורגלנים
קטגוריה:כדורגלני הפועל תל אביב
קטגוריה:כדורגלני הפועל כפר שלם
קטגוריה:כדורגלנים זרים בישראל
קטגוריה:ספורטאים זרים בווייטנאם
קטגוריה:ספורטאים ניגרים בישראל
קטגוריה:ניגרים שנולדו ב-1997
ג'ימי מרין

ג'ימי מרין וילצ'ס (בספרדית: Jimmy Marín Vílchez; נולד ב-8 באוקטובר 1997) הוא כדורגלן קוסטה ריקאי המשחק בעמדת הקשר באורנבורג ובנבחרת קוסטה ריקה.

==קריירה==
===תחילת הקריירה===
מרין נולד וגדל בשכונת טיבאס בפרובינציה של סן חוסה שבקוסטה ריקה, והחל את קריירת הנוער שלו עם דפורטיו סאפריסה, הקבוצה המעוטרת ביותר בליגת העל של קוסטה ריקה. ב-6 במאי 2015 ערך את הופעת הבכורה שלו במדי הקבוצה הבוגרת, בניצחון 3–2 נגד דפורטיבו כרמליטה. ב-23 באוגוסט הבקיע את שער הבכורה שלו בניצחון 0–1 נגד מוניציפל פרז זלדון. ב-18 במאי 2016 עבר מרין לארדיאנו בחוזה לשלוש שנים והושאל מיד לבלן. ב-31 באוקטובר, כבש את שער הבכורה שלו בניצחון 2–3 על אוניברסידאד דה קוסטה ריקה. מרין ערך את הופעת הבכורה שלו עבור ארדיאנו ב-9 בינואר 2017, וכבש בניצחון 0–2 על מוניציפל פרז זלדון.

===בישראל===
ב-12 ביוני 2019 סיכם מרין את תנאיו לשלוש עונות במדי הפועל באר שבע מליגת העל. ב-25 באוגוסט 2019 ערך את הופעת הבכורה שלו בליגה, בתיקו 0–0 עם בית"ר ירושלים. ב-1 בספטמבר 2019 כבש את שער הבכורה שלו, בניצחון קבוצתו 3–0 על הפועל חדרה.

ב-6 בפברואר 2020 הושאל מרין למ.ס. אשדוד עד לסוף העונה. בתום העונה חזר לקבוצת נעוריו, דפורטיבו סאפריסה.
===ברוסיה===
בקיץ 2022 חתם באורנבורג מליגת העל הרוסית בכדורגל שאך זה העפילה לליגת העל לאחר היעדרות של כמה עונות. בעונת הבכורה בקבוצה הבקיע 6 שערים ב-15 הופעות.

==נבחרת קוסטה ריקה==
===נוער===
מרין זומן לנבחרת קוסטה ריקה עד גיל 20, על מנת להשתתף באליפות העולם של קונסקאף עד גיל 20 שנערכה בשנת 2017. בנוסף, זומן על ידי המנג'ר מרסלו הררה לנבחרת קוסטה ריקה עד גיל 20 על מנת להשתתף גביע העולם בכדורגל עד גיל 20 שנערך בשנת 2017. ב-7 ביולי 2018, הוא נכלל בסגל נבחרת קוסטה ריקה עד גיל 21, לקראת הטורניר מרכז אמריקה וקריביים שנערך בשנת 2018.

===בוגרים===
ב-16 ביוני 2017, נכלל מרין בסגל הזמני של 26 שחקנים לגביע הזהב של CONCACAF. עם זאת, הוא לא נכלל בסגל האחרון של 23 השחקנים. אך, ב-15 ביולי הוא הוזמן לסגל בעקבות פציעות של שחקני הנבחרת. ב-28 באוגוסט 2018, הוזמן מרין לנבחרת לצמד המשחקים נגד דרום קוריאה ויפן. ב-7 בספטמבר, הוא ערך את הופעת הבכורה שלו, בהפסד 0–2 נגד יפן.

==תארים==
===קבוצתיים===
;דפורטיבו סאפריסה
* אליפות קוסטה ריקה (2): 2014/2015, 2015/2016

;ארדיאנו
* אליפות קוסטה ריקה (2): 2016/2017, 2018/2019

===אישיים===
* השחקן הצעיר הטוב ביותר של התאחדות הכדורגל המרכז אמריקאית (1): 2018

==קישורים חיצוניים==

* 
* 

==הערות שוליים==

קטגוריה:כדורגלנים קוסטה ריקאים
קטגוריה:קשרי כדורגל קוסטה ריקאים
קטגוריה:סן חוסה: כדורגלנים
קטגוריה:כדורגלני דפורטיבו סאפריסה
קטגוריה:כדורגלני ארדיאנו
קטגוריה:כדורגלני הפועל באר שבע
קטגוריה:כדורגלני מועדון ספורט אשדוד
קטגוריה:כדורגלני אורנבורג
קטגוריה:כדורגלנים זרים בישראל
קטגוריה:כדורגלני נבחרת קוסטה ריקה
קטגוריה:ספורטאים קוסטה ריקאים בישראל
קטגוריה:ספורטאים זרים ברוסיה
קטגוריה:כדורגלני גביע הזהב 2017
קטגוריה:כדורגלני גביע הזהב 2019
קטגוריה:כדורגלני גביע הזהב 2021
קטגוריה:ילידי 1997
אאוד וילקן

אאוד וילקן (בדנית: Aud Wilken; נולדה בשנת 1965) היא זמרת גרמנייה-דנית. ייצגה את דנמרק באירוויזיון 1995.

==ביוגרפיה==
וילקן נולדה במזרח ברלין לאם גרמנייה ואב דני, ב-1974 עברה עם משפחתה לדנמרק.

ב-1988 יצא אלבומה כזמרת בשיתוף עם להקת הפוסט-פאנק "The Overlords".

היא ייצגה את דנמרק באירוויזיון 1995 עם השיר "Fra Mols til Skagen" שנחשב לשיר בלתי רגיל והיא הייתה במקום החמישי.

ב-1996 שרה בפסקול של סרט הפשע הדני "Pusher" עם מאדס מיקלסן.

ב-1999 יצא אלבום הסולו הראשון שלה בשם "Diamond In the Rough".

ב-2007 עברה להתגורר באמריקה שם היא עוסקת בעיקר בכתיבת שירים.

ב-2009 הוציאה את הסינגל "Knowing That It's There".

==קישורים חיצוניים==

* [https://rateyourmusic.com/artist/aud-wilken אאוד וילקן] באתר rateyourmusic 

קטגוריה:זמרות דניות
קטגוריה:זמרות גרמניות
קטגוריה:משתתפי אירוויזיון 1995
קטגוריה:נציגי דנמרק באירוויזיון
קטגוריה:דניות שנולדו ב-1965
קטגוריה:דנים שנולדו ב-1965
קטגוריה:גרמניות שנולדו ב-1965
קטגוריה:גרמנים שנולדו ב-1965
חוסה אנחל קאריו

חוסה אנחל קאריו קאסאמאיור (באנגלית: José Ángel Carrillo Casamayor; נולד ב-7 בינואר 1994) הוא כדורגלן ספרדי המשחק בעמדת החלוץ בוסקה.

==קריירה==
קאריו בוגר מחלקת הנוער של ריאל מורסיה, ועשה הבכורה שלו הבכורה העונת 14–2013 בקבוצת המילואים של ריאל מורסיה בהליגה הספרדית הרביעית. ב-26 בינואר 2014 עשה קאריו את הופעת הבכורה הרשמית שלו עבור הקבוצה הראשונה של ריאל מורסיה, כשיחק את חמש הדקות האחרונות של המשחק בתיקו 2–2 באצטדיון נואבה קונדומינה נגד מיורקה, במאבק ההישארות בליגה הספרדית השנייה. ביוני, לאחר הירידה האדמיניסטרטיבית של המועדון, החל קאריו לשחק באופן קבוע בקבוצה הבוגרת.

ב-17 ביולי 2015 חתם בסביליה אתלטיקו. בסיום עונת 2015/2016 העפיל עם סביליה אתלטיקו לליגה הספרדית השנייה. ב-1 בספטמבר 2017 חתם קאריו לשלוש שנים בקדיס מהליגה הספרדית השנייה. לאורך כל התקופה בה שיחק במדי קאדיס ערך קאריו 42 הופעות במהלכם כבש שישה שערים. ב-27 בינואר 2019 חתם קאריו לשנתיים וחצי עם סעיף שחרור במקרה של ירידת ליגה בקורדובה מהליגה הספרדית השנייה. בסיום העונת 2018/2019 ירדה קורדובה ללליגה הספרדית השלישית, וכתוצאה מכך שוחרר קאריו בהעברה חופשית.

ב-16 ביוני חתם קאריו לשלוש שנים בהפועל באר שבע מליגת העל, כעבור חודשיים וחצי שוחרר מהקבוצה.

ב-22 בנובמבר 2019 חתם בדפורטיבו לוגו מהליגה הספרדית השנייה.

ב-22 באוגוסט 2022 חתם בוסקה לשנתיים.

===קריירת נבחרות===
קאריו זכאי לייצג את נבחרת ספרד, אך הוא גם זכאי לשחק עבור נבחרת הפיליפינים בשל סבא שלו. בשנת 2019, נמסר כי קאריו קיבל הזמנה להתאמן עם נבחרת הפיליפינים.

==קישורים חיצוניים==

* [https://int.soccerway.com/players/j-angel-carrillo-casamayor/327716/ חוסה אנחל קאריו - פרופיל] באתר soccerway
* [https://www.transfermarkt.com/jose-angel-carrillo/profil/spieler/308982 חוסה אנחל קאריו - פרופיל] באתר transfermarkt

==הערות שוליים==

קטגוריה:כדורגלנים ספרדים
קטגוריה:כדורגלנים פיליפינים
קטגוריה:חלוצי כדורגל ספרדים
קטגוריה:חלוצי כדורגל פיליפינים
קטגוריה:כדורגלני ריאל מורסיה
קטגוריה:כדורגלני קדיס
קטגוריה:כדורגלני קורדובה
קטגוריה:כדורגלני הפועל באר שבע
קטגוריה:כדורגלני דפורטיבו לוגו
קטגוריה:כדורגלני וסקה
קטגוריה:כדורגלנים זרים בישראל
קטגוריה:ספורטאים ספרדים בישראל
קטגוריה:ספורטאים זרים בישראל
קטגוריה:ספרדים שנולדו ב-1994
Mami

Mami (בעברית: מאמי) הוא אלבום האולפן הרביעי של הזמרת הרומניה, אלכסנדרה סטאן. האלבום יצא לאור ב-25 באפריל 2018 (יפן) ובעולם האלבום יצא לאור ב-15 באוגוסט 2018, על ידי חברות התקליטים ויקטור רקורדס ואלכסנדרה סטאן.

עם יציאתו, נכנס האלבום אל המקום ה-119 במצעד האלבומים שביפן.

==רשימת רצועות==

== מיקומי שיא ==

== היסטוריית יציאות לאור ==
{| class="wikitable plainrowheaders unsortable"
|-
! מדינה
! תאריך יציאה
! פורמט
! חברת תקליטים
! גרסה
! מקור
|-
!scope="row" rowspan="2"|יפן
|rowspan="2"|25 באפריל 2018
|הורדה דיגיטלית
|rowspan="1"|אלכסנדרה סטאן
|rowspan="1"|רגילה
|
|-
|rowspan="1"|תקליטור
|ויקטור
|רגילה • דלוקס
|
|-
!scope="row"|איטליה
|15 ביוני 2018
|rowspan="2"|הורדה דיגיטלית
|סי די אף
|rowspan="2"|רגילה
|
|-
!scope="row"| עולם
|15 באוגוסט 2018
|אלכסנדרה סטאן
|
|}

==קישורים חיצוניים==

== הערות שוליים ==

קטגוריה:אלבומי 2018
קטגוריה:אלבומי אלכסנדרה סטאן
קטגוריה:אלבומים באנגלית
טקס פרסי האקדמיה הבריטית לקולנוע ה-13

טקס פרסי האקדמיה הבריטית לקולנוע ה-13 שמעניקה האקדמיה הבריטית לאמנויות הקולנוע והטלוויזיה, נערך בשנת 1960, בו הוענקו פרסים לסרטים הטובים ביותר של שנת 1959.

== זוכים ומועמדים ==
=== הסרט הטוב ביותר ===
 בן חור
* אנטומיה של רצח
* פני מכשף
* האדמה הגדולה
* כפייה
* ז'יז'י
* הבט אחורה בזעם
* North West Frontier
* סיפורה של נזירה
* Sapphire
* חמים וטעים
* עד ראייה
* האויב של אתמול
* מגרה טומן מלכודת
* Ashes and Diamonds

=== הסרט הבריטי הטוב ביותר ===
 Sapphire 
* הבט אחורה בזעם
* אנטומיה של רצח
* עד ראייה
* האויב של אתמול

=== השחקן הזר הטוב ביותר ===
 ג'ק למון – חמים וטעים 
* ג'יימס סטיוארט – אנטומיה של רצח
* טקאשי שימורה – איקירו
* זביגנייב קיבולסקי – Ashes and Diamonds
* ז'אן גאבן – מגרה טומן מלכודת (Maigret tend un piège)
* ז'אן דסאי – מגרה טומן מלכודת (Maigret tend un piège)

=== השחקן הבריטי הטוב ביותר ===
 פיטר סלרס – אני בסדר ג'ק 
* לורנס אוליבייה – The Devil's Disciple
* לורנס הארווי – אקספרסו בונגו
* ריצ'רד ברטון – הבט אחורה בזעם
* פיטר פינץ' – סיפורה של נזירה
* סטנלי בייקר – האויב של אתמול
* גורדון ג'קסון – האויב של אתמול

=== השחקנית הבריטית הטובה ביותר ===
 אודרי הפבורן – סיפורה של נזירה 
* קיי וולש – The Horse's Mouth
* סילביה סימס – No Trees in the Street
* פגי אשקרופט – סיפורה של נזירה
* איבון מיטשל – Sapphire

=== השחקנית הזרה הטובה ביותר ===
* שירלי מקליין – שאל כל נערה
* רוזלינד ראסל – דודה מיים
* סוזן הייוורד – אני רוצה לחיות
* אווה גרדנר – על החוף
* אלי למבטי – A Matter of Dignity

=== התסריט הבריטי הטוב ביותר ===
 אני בסדר ג'ק – פרנק הארווי, ג'ון בולטינג, אלן האקני 

==קישורים חיצוניים==

קטגוריה:טקסי פרס באפט"א
קטגוריה:1960 בממלכה המאוחדת
קרל פון שטירגק

קרל פון שטירגק (בגרמנית: Karl von Stürgkh; 30 באוקטובר 1859 - 21 באוקטובר 1916) היה פוליטיקאי אוסטרי וראש ממשלת אוסטריה במהלך משבר יולי 1914 שהוביל לפרוץ מלחמת העולם הראשונה. הוא נורה ונהרג על ידי הפוליטיקאי הסוציאל-דמוקרטי פרידריך אדלר.

== ביוגרפיה ==
שטירגק נולד ב-30 באוקטובר 1859 בגראץ, ומוצאו היה ממשפחה אצילית משטיריה (במקור מאזור פפאלץ העילית של בוואריה), אשר הועלתה למעמד של רוזנות קיסרית בשנת 1721. הוא היה בעל אחוזות גדולות בהלבנריין ונבחר כחבר המועצה הקיסרית האוסטרית בשנת 1891. מ-1909 עד 1911 הוא כיהן כשר החינוך בקבינט של ריכרד פון בינרט-שמרלינג ופאול גוטש פון פרנקנטורן.

גוטש התפטר כאשר עליית המחירים גרמה לתסיסת דמים בווינה ואפילו לירי בפרלמנט (הכדורים החמיצו את שטירגק), לאחר מכן פרנץ יוזף הראשון, קיסר אוסטריה מינה אותו לראש ממשלת החלק האוסטרי באימפריה ב-3 בנובמבר 1911. הוא המשיך לשלוט באדמות האוסטריות של הקיסרות באופן אוטוקרטי: ב-16 במרץ 1914 הוא השתמש בפיליבסטר המתמשך בפרלמנט כדי לדחות את ישיבות המועצה הקיסרית ולהעביר חוקים לפי צווי חירום. חיסול זה למעשה של הגוף המחוקק התברר כקטלני במשבר יולי הבא, כאשר עם ההתנקשות בארכידוכס פרנץ פרדיננד מאוסטריה הצירים לא היו מסוגלים לקיים אינטראקציה עם הממשלה בדרך למלחמת העולם הראשונה.

שטירגק יחד עם שר החוץ, לאופולד פון ברכטולד והרמטכ"ל קונרד פון הצנדורף, תמכו במכה מונעת נגד סרביה, בעיקר מסיבות פנימיות, כדי להתגונן מפני הפאן-סלאוויזם באדמות הכתר הבוהמי, הקרניולי והקרואטי. לאחר הכרזת המלחמה ב-28 ביולי הפעיל שטירגק צנזורה חריפה והמשיך לסרב לשכנע את הפרלמנט.

הוא כיהן כראש הממשלה עד שנורה ונהרג בידי פרידריך אדלר, בנו של יו"ר המפלגה הסוציאל-דמוקרטית ויקטור אדלר, בעת ארוחת צהריים במלון בווינה. פעולתו של אדלר הייתה מחאה נגד ממשלתו של שטירגק ללא הגוף המחוקק. הקיסר פרנץ יוזף מינה את ארנסט פון קרבר ליורשו, אחד ממעשיו הרשמיים האחרונים, קודם מותו ארבעה שבועות לאחר מכן. אדלר נידון למוות, אולם נחון על ידי הקיסר קרל הראשון, ולבסוף זכה לחנינה אחרי המלחמה.

==קישורים חיצוניים==

* 

קטגוריה:פוליטיקאים אוסטרים
קטגוריה:גראץ: אישים
קטגוריה:קורבנות רציחות פוליטיות באירופה
קטגוריה:פשע באימפריה האוסטרו-הונגרית
קטגוריה:מנהיגים שנרצחו
קטגוריה:ילידי 1859
קטגוריה:אוסטרים שנפטרו ב-1916
ויילון (זמר)

ווליאם ביג'רק (נולד ב-20 באפריל 1980), מוכר בשם הבמה ויילון, הוא זמר הולנדי.

==קריירה==
ויילון נולד באפלדורן שבהולנד.

ויילון החל את הקריירה שלו ב-1995 ששר בתוכנית הילדים "Telekids". בהמשך בחר את שם הבמה שלו, על שם הזמר האמריקאי ויילון ג'נינגס.

ב-1997 חתם עם חברת התקליטים "EMI Records", ונסע לנאשוויל על מנת להקליט אלבום, אך האלבום לא הושלם לאחר מכן.

ב-2001 גר ועבד שנה בארצות הברית, והופיע ביחד עם ויילון ג'נינגס.

ב-2008 השתתף בתוכנית "Holland's Got Talent" וסיים במקום השני.

ויילון ייצג את הולנד באירוויזיון 2014 ביחד עם אילזה דה-לאנז', כחלק מלהקת "The Common Linnets" עם השיר "Calm After the Storm" וסיימו במקום השני.

הוא ייצג בשנית את הולנד באירוויזיון 2018, עם השיר "Outlaw in 'Em". הוא העפיל מחצי הגמר, ובגמר סיים במקום ה-18.

== חיים אישיים ==
ויילון התחתן בשנת 2002. לזוג נולד בן, דילן, והם התגרשו לאחר שלוש שנות נישואים. הוא נשוי לכוכבת היוטיוב ביבי בריג'מן, ולהם בת.

== קישורים חיצוניים ==

* 

== הערות שוליים ==

קטגוריה:זמרים הולנדים
קטגוריה:משתתפי אירוויזיון 2014
קטגוריה:משתתפי אירוויזיון 2018
קטגוריה:הולנדים שנולדו ב-1980
ניסויים קליניים בני זמננו

ניסויים קליניים בני זמננו (באנגלית: Contemporary Clinical Trials) הוא כתב עת רפואי דו חודשי עם ביקורת עמיתים המכסה ניסויים קליניים ותבניות מחקר ברפואה קלינית.

כתב העת הוקם בשנת 1980 בשם "ניסויים קליניים מבוקרים" ובשנת 2005 שונה שמו לשם הנוכחי. כתב העת יוצא לאור על ידי חברת ההוצאה לאור אלסוויר.

על פי דיווחי ציטוטי כתבי עת, לכתב העת נמדד ב-2016 אימפקט פקטור של 2.095.

== קישורים חיצוניים ==
* 

== הערות שוליים ==

קטגוריה:כתבי עת רפואיים
Get Your Number

Get Your Number (בעברית: לקבל את המספר שלך) הוא סינגל של הזמרת-יוצרת האמריקאית מריה קארי, ביחד עם ג'רמיין דופרי, מתוך אלבומה העשירי, The Emancipation of Mimi. השיר יצא לאור ב-3 באוקטובר 2005.

השיר הגיע למקום התשיעי במצעד הסינגלים הבריטי.

== רקע וכתיבה ==
השיר הוא הבי סייד של הלהיט "Shake It Off", אותו הוציאה קארי כסינגל לפני כן. כמו כן, יצא הסינגל בפורמט של תקליטור. בין היתר, השיר הוא שיר בסגנון הרית'ם אנד בלוז, המשלב בתוכו גם את סגנון הפופ.

כמו כן, עלה השיר לרשת הזרמת המדיה ספוטיפיי, כמה שנים לאחר שיצא.

== מיקומי שיא ==

== קישורים חיצוניים ==

==הערות שוליים==

קטגוריה:שירי מריה קארי
קטגוריה:שירים באנגלית
קטגוריה:שירים שנכתבו על ידי בריאן-מייקל קוקס
קטגוריה:שירים שנכתבו על ידי ג'רמיין דופרי
קטגוריה:שירים שנכתבו על ידי מריה קארי
קטגוריה:שירים שהופקו על ידי ג'רמיין דופרי
קטגוריה:וידאו קליפים שבוימו על ידי ג'ייק נאוה
קטגוריה:שירים על שיחות טלפון
עמדת בלויגרונד (צפת)

עמדת בלויגרונד היא עמדה מבוצרת שהוקמה על גג בית משפחת בן ציון בלויגרונד (רב, גבאי וקברן, שנפטר בשנת 1941) ברובע היהודי בצפת. העמדה הוקמה במהלך מאורעות תרצ"ו תרצ"ט, ושימשה את מגיני הרובע היהודי גם בתקופת המצור. במלחמת העצמאות. היא הפכה סמל לגבורה ועמידה של מעטים מול רבים, וממחישה את הצלתה של העיר בקרב על צפת.

== חשיבותה ההיסטורית של העמדה ==
בעבר שלט הבית על הגבול הדרומי של הרובע היהודי ועל "כיכר השוק" שהיה בין הרובע היהודי ובין הרובע הערבי. בקצה הדרומי של רחוב "בית יוסף" בין "המרכז המסחרי "אשת"ם" לשעבר, ובין דפוס פרידמן כיום.

העמדה הוקמה במאורעות תרצ"ו - תרצ"ט כחלק ממערך הגנה שהוקם כתגובה לאירועי פרעות תרפ"ט שפגעו אנושות ביהודי צפת חסרי ההגנה, ובשל הצורך להקים מתרס קדמי בין הרובע היהודי ובין הרובע הערבי שישמש כהגנה בעת צרה.

במהלך מלחמת העצמאות הפכה העמדה לעמדת ירי שממנה ניתן להשקיף על הכניסה הדרומית לרובע היהודי שגבל בסמיכות לרובע הערבי. במהלך שלשת החודשים שקדמו לקרבות בצפת נפגעה העמדה החשופה מצליפות מרובות ועם הזמן הפכה לעמדת דמה שספגה אש רבה מהרובע הערבי, שצלפיו חשבו בטעות שהיא מאוישת. בתקופת הקרבות חוזקה העמדה ושמשה תקופה קצרה למרכז קטע ד' .

בעמדה זו נהרג ביום י"ט בניסן תש"ח (28 באפריל 1948) לוחם הפלמ"ח גדעון אילון, כאשר באחת ההתקפות של הערבים על גבולו הדרומי של הרובע היהודי תפס עמדה קדמית זו כדי לכוון בדייקנות את אש תת-המקלע שבידו כלפי התוקפים.

הודות למעשה הגבורה של גדעון אילון, של מפקד קטע ד' בנימין גייגר ושל חבריהם לקרב, נהדפה ההתקפה. על קיר הבית הותקן לוח אבן המנציח את זכרו של גדעון איילון.

== שימור העמדה ==
עמדת בלויגרונד עומדת בקריטריונים הערכיים של המועצה לשימור אתרי מורשת בישראל, וזכתה להכרה מצד הוועדה הארכיטקטונית של עיריית צפת:

# לבית בלויגרונד ערך היסטורי, אורבני ושימורי.
# כל בניה על גג המבנה תעלים את החזית ההיסטורית של הבית בו מצויה עמדת בלויגרונד.
# אין לבנות על המבנה החד-קומתי סמוך לבית, כי זה יפגע קשות בנצפות הבית ההיסטורי הראשון בכניסה לעיר העתיקה ובו עמדת הלחימה.

למרות הצהרה זו לא עוגן מעמדה של עמדת בלויגרונד כאתר לשימור, וזאת כיוון שאין בעיר צפת וועדת שימור ולא הוגדרה בה רשימת אתרי מורשת לשימור.
העמדה מעל סימטת בית יוסף משמאל החזית של המרכז המסחרי הישן
נכון לשנת 2019 נותרו על גג הבית שרידי עמדת הבטון המסייעת, יחד עם פנס תאורה ודגל ישראל המתנוסס עליו, להמחיש את אחד הקרבות המכריעים שהתחוללו בעיר.

== המצב בשנת 2019 ==
בשנת 2019 דנה הוועדה בתוספת בנייה של קומה נוספת בבית הסמוך לעמדת בלויגרונד, החלטה שמשמעותה הסתרת העמדה ההיסטורית. דיון זה עורר מחאה ברשתות החברתיות של העיר צפת, וגרר מאבק מחודש על המשך שימורה של העמדה ההיסטורית.

==לקריאה נוספת==
* &nbsp;
* 
* &nbsp;

==קישורים חיצוניים==
* [https://www.youtube.com/watch?v=xMttvhmdHbM עמדת בלויגרונד], סרטון הדרכה במבט מן העמדה.

==הערות שוליים==

קטגוריה:צפת העתיקה
פלורה לפוניקה

פלורה לפוניקה (בלטינית: Flora Lapponica), הוא מילון לצמחים לאפיים (פלורה) משנת 1737, שנכתב בידי קארולוס ליניאוס, הבוטנאי, הרופא הזואולוג ומייסד שיטת המיון המדעית המודרנית לעולם החי ואחד מאבות חקר האקולוגיה השוודי, לאחר מסעו ללפלנד כחמש שנים קודם לכן (1732).

== היסטוריה ==
בין 12 במאי ל-10 בספטמבר 1732 יצא ליניאוס מטעם האקדמיה המלכותית למדע באופסלה למסע בלפלנד כדי לחקור את החי, הצומח והדומם באזור.

כחמש שנים לאחר המסע, בשנת 1737, הודפס המילון באמסטרדם, הולנד.

הספר מכיל 534 מינים הממוינים לפי שיטת המיון המדעית שפיתח, כלומר לפי התפוצה הגאוגרפית והסיווג הטקסונומי, ומהווה את השימוש הפרקטי הראשון בשיטה זו; ליניאוס גם הציע שמות ליצורים החיים שגילה. הבוטנאי האמריקאי אדוארד לי גרין, מחבר "ציוני הדרך של ההיסטוריה של הבוטניקה", שגילה בעצמו מעל 4,400 מינים חדשים במערב אמריקה, תיאר את "פלורה לפוניקה" כ"מסמך הקלאסי והמרגש ביותר מבין כתביו של ליניאוס".

עדכון לספר פורסם בשנת 1792 על ידי ג'יימס אדוארד סמית', בוטנאי אנגלי, שהשתמש באותם השמות שבהם השתמש ליניאוס.

==קישורים חיצוניים==

* [http://bibdigital.rjb.csic.es/ing/Libro.php?Libro=2313 עמודי הספר המקוריים] באתר האנציקלופדיה הדיגיטלית.

==הערות שוליים==

קטגוריה:ספרי עיון
קטגוריה:היסטוריה של המדע
קטגוריה:בוטניקה
Never Too Far/Hero Medley

Never Too Far/Hero Medley (בעברית: לעולם לא רחוק מדי\גיבור) הוא שיר צדקה של הזמרת-יוצרת האמריקאית מריה קארי, מתוך אלבום הלהיטים, Greatest Hits. השיר יצא לאור ב-11 בדצמבר 2001, כסינגל הראשון מתוך האלבום.

השיר הגיע למקום ה-81 במצעד הבילבורד הוט 100.

== רקע וכתיבה ==
השיר נכתב על ידי מריה קארי עצמה, ולטר אפנסייף, ג'ימי ג'אם וטרי לואיס, הולחן על ידי קארי והופק על ידי קארי, רנדי ג'קסון, ג'אם ולואיס. השיר יצא בפורמט של תקליטור. הבי סייד של השיר הוא השיר "There for Me".

כמו כן, עלה השיר לרשת הזרמת המדיה ספוטיפיי, כמה שנים לאחר שיצא.

== מיקומי שיא ==

== קישורים חיצוניים ==

== הערות שוליים ==

קטגוריה:שירי מריה קארי
קטגוריה:שירים באנגלית
קטגוריה:שירים שנכתבו על ידי מריה קארי
קטגוריה:שירים שנכתבו על ידי דיאן וורן
קטגוריה:שירי צדקה
קטגוריה:בלדות משנות ה-2000
קטגוריה:בלדות פופ
קטגוריה:בלדות R&B עכשוויות
מירי פליקס

מירי פליקס (נולדה בשנת 1946) "הזמיר משריד", הייתה זמרת יוצרת ישראלית בראשית שנות ה-70 של המאה ה-20 בעלת קול סופרן צלול. הייתה חברת שלישיית פיקוד צפון יחד עם חוה אלברשטיין וחיותה דביר.

== תולדות חייה ==
נולדה בקיבוץ שריד ליוסף (פפו) ופנינה, ממייסדי הקיבוץ. בנעוריה שרה, ניגנה בגיטרה וחיברה שירים בהם "יש ואומרים אנשים". המשורר נתן יונתן ששמע את השיר בקיבוץ הציע לחברי שלישיית שריד לבצע אותו והשיר הפך ללהיט. ב-1965 התגייסה לצה"ל ושולבה בשלישיית פיקוד צפון יחד עם חוה אלברשטיין וחיותה דביר עם אפי נצר כמדריך מוזיקלי. בראשית שנות השבעים השתתפה במופעי "ניחוחי חציר" עבור מופע 1971 הלחינה את שירו של נתן יונתן "נרות החצב הלבנים" וביצעה אותו בעיבודו של גיל אלדמע.

ב-1972 עזבה פליקס את ישראל והיגרה לבריטניה.

== משיריה ==
* - מילים ולחן: מירי פליקס. מתוך ניחוחי חציר 1971
* - מילים: נתן יונתן. לחן: מירי פליקס. מתוך ניחוחי חציר 1971
* - מילים ולחן: נעמי שמר. עם שלישיית פיקוד צפון 1966 (עיבוד: נמרוד טנא)

== קישורים חיצוניים ==
* אלי אלון, [https://www.news1.co.il/Archive/0024-D-126945-00.html מירי פליקס הזמיר משריד]

קטגוריה:זמרות-יוצרות ישראליות
קטגוריה:זמרים-יוצרים ישראלים
קטגוריה:חברות להקות צבאיות ישראליות
קטגוריה:חברי להקות צבאיות ישראליות
קטגוריה:אמנים ישראלים שבאו מהקיבוצים
קטגוריה:ישראליות שהיגרו לממלכה המאוחדת
קטגוריה:ישראלים שהיגרו לממלכה המאוחדת
קטגוריה:שריד (קיבוץ): אישים
קטגוריה:ישראליות שנולדו ב-1946
קטגוריה:ישראלים שנולדו ב-1946
דיוור אוטומטי

תוכנת דיוור אוטומטי (אוטוריספונדר) היא תוכנת מחשב ששולחת באופן אוטומטי תשובות דואר אלקטרוני כתגובה לפעולה מסוימת שבוצעה או בזמן קצוב שנקבע מראש. תוכנת הדיוור האוטומטי יכולה להיות פשוטה מאוד או מורכבת למדי.

תוכנות הדיוור האוטומטי הראשונות נוצרו בתוך מערכות העברת הדואר האלקטרוני לזמן בו הם לא יכלו לשלוח דואר אלקטרוני לכתובת נתונה. ברגע שכזה המערכת יצרה הודעה חוזרת כגון "הדואר האלקטרוני שלך לא נשלח כי ...". היום תוכנות הדיוור האוטומטי צריכות להיזהר לא ליצור הודעות דוא"ל שעלולות להיחשב לדואר זבל אלקטרוני.

תוכנות הדיוור האוטומטי משמשות לעיתים קרובות ככלי שיווק במייל כדי לספק מידע מיידי ללקוחות פוטנציאליים ולהפנות אותם לאתר האינטרנט של החברה או לסייע להם במידע בסיסי שלו הם זקוקים ולאחר מכן במידת הצורך להיות איתם בקשר אנושי.

את תוכנות הדיוור האוטומטי ניתן לחלק לשתי קטגוריות:
* תוכנות במודל ASP - תוכנות הדיוור האוטומטי הללו פועלות על התשתית של הספק והם בדרך כלל מוגדרות באמצעות לוח בקרה אינטרנטי. הלקוח משלם דמי שימוש חודשיים וזו המערכת הכי מומלצת ליישום למשתמש פשוט, לא טכנולוגי.
* תוכנות צד שרת - מאפשרות למשתמשים להתקין את מערכת הדיוור האוטומטי על השרת שלהם. ההתקנה דורשת מיומנויות טכניות.

הרבה פעמים, בתוכנות הדיוור האוטומטי משולבות גם תוכנות רשימות דיוור אלקטרוני לאישור מנויים, להסרת מנויים, שליחת מסרים מיידיים ועוד.

שירותי דוא"ל פופולריים כגון Microsoft Outlook ו-Gmail מכילים תכונות שונות שמאפשרות למשתמשים שימוש מוגבל בכעין תוכנות דיוור אוטומטי.
== ראו גם ==

*דיוור אלקטרוני
* מונחים ברשת מחשבים
* נטיקה
* דואר זבל אלקטרוני
* אנטי-ספאם
* דף נחיתה
* רשימת תפוצה
* צינתוק

== קישורים חיצוניים ==
* [http://www.spamcop.net/fom-serve/cache/329.html מדוע אוטוריספונדרים זה רע?] (מתוך השאלות הנפוצות של אתר SpamCop 
* [https://www.geektime.co.il/tag/דיוור-אלקטרוני/ על דיוור אלקטרוני] באתר גיקטיים
* [http://www.consumers.org.il/category/email-spam-law החוק נגד דואר זבל]

== הערות שוליים ==

קטגוריה:דואר אלקטרוני
ליעוז לוי

ליעוז לוי (נולדה ב-6 בנובמבר 1984) היא שחקנית ואמנית דראג טרנסג'נדרית ישראלית.

== ביוגרפיה ==
לוי נולדה בפתח תקווה לאם מטפלת ולאב קבלן שיפוצים, בכורה ל-2 אחים ואחות. בנעוריה למדה במגמת תיאטרון.

בגיל 17 החלה תהליך להתאמה מגדרית תוך קבלת תמיכה ועידוד מצד משפחתה והסביבה הקרובה. 

== קריירה מקצועית ==

=== משחק ===
ב-2017 השתתפה ב"על הרצף - תנועה מגדרית חדשה בישראל", סדרה דוקומנטרית שיצרו זוהר מלינק עזרא ואפק טסטה לאונר. הסדרה מציגה את עולמן הרגשי והחברתי של 10 דמויות שונות מהקהילה הטרנסג’נדרית בישראל. הסדרה הייתה מועמדת בתחרות הקולנוע הדוקומנטרי הישראלי של פורום היצירה הדוקומנטרי לשנת 2017 והוצגה בפסטיבלים שונים בישראל ומחוצה לה.

ב-2019 שיחקה בסדרת הטלוויזיה "המדובב" בתפקיד שיי, אישה טרנסית קשת יום בשנות ה-30 לחייה המנהלת טמבוריה שהייתה בבעלות אביה שנפטר. לוי היא אחת מהטרנסג'נדריות הראשונות בישראל שנבחרו לגלם תפקיד של אישה טרנסית, לאחר ביקורת שהועלתה כנגד הנטייה ללהק נשים סיסג'נדריות לתפקידים מסוג זה ביצירות ישראליות.

ב-2020 השתתפה בסרט העלילתי הקצר "ריקוד חסידי" שביימה בר כהן.

ב-2022 נבחרה לראשונה לגלם דמות ראשית בסדרה "מלאך משחית", ששודרה החל מאפריל 2023 בערוץ "כאן 11".<ref></ref>

בנובמבר 2022 השתתפה בצילומי סרטו של דורון ערן "10 קילו קוקאין" בגואטמלה וגילמה את דמותה של טרי. הסרט מיועד להקרנה בסוף 2023. 

=== פעילות חברתית ===
לוי הופיעה תחת שם הבמה Oz בערבי דראג ומסיבות של קהילת הלהט"ב ומופעיה עוסקים באתגור תפיסות מגדר ובנושאים חברתיים ופוליטיים. היא מרבה לדבר בפתיחות על תהליך ההתאמה המגדרית שעברה ולהשתמש בסיפור חייה למטרות הסברה.

במסגרת מחאת הלהט"ב בקיץ 2018 לוי פעלה לרתום עסקים וחברות לתמוך בשביתה שיזמו ארגוני הקהילה, ונבחרה לשאת דברים בעצרת המרכזית בכיכר רבין בה השתתפו כ-80 אלף איש.

לוי מרצה ומנחה סדנאות הכשרה לאנשי מקצוע מתחום הרפואה מטעם ארגון "חוש"ן", ומלווה נערות ונערים הנמצאים בתהליך התאמה מגדרית.

== קישורים חיצוניים ==

* 
* [https://www.wdg.co.il/אם-נפסיק-למשטר-בנות-מבחינת-הנראות-שלהן/ “אם נפסיק למשטר בנות מבחינת הנראות שלהן, אנשים יהיו פחות מדוכאים”], באתר WDG, 20 בספטמבר 2018
* 
* 
* 

==הערות שוליים==

קטגוריה:טרנסג'נדריות ישראליות
קטגוריה:טרנסג'נדרים ישראלים
קטגוריה:עיתונאיות ישראליות
קטגוריה:עיתונאים ישראלים
קטגוריה:פעילות חברתיות ישראליות
קטגוריה:פעילים חברתיים ישראלים
קטגוריה:שחקניות קולנוע וטלוויזיה ישראליות
קטגוריה:שחקני קולנוע וטלוויזיה ישראלים
קטגוריה:ישראליות שנולדו ב-1984
קטגוריה:ישראלים שנולדו ב-1984
קטגוריה:פתח תקווה: אישים
פיג'ו סוג 176

"פיג'ו סוג 176", 4 דלתות סלון
פיג'ו סוג 176 (בצרפתית: Peugeot Type 176) היא מכונית סלון מתוצרת יצרנית הרכב הצרפתית פיג'ו אשר יוצרה בין השנים 1925–1928.

דגמי "פיג'ו סוג 176" הוגדרו כסוג של מכונית "Torpedo (automobile)" .

סך הכול יוצרו 1,512 יחידות.

==תצורות==

* 4 דלתות - סלון.
* 4 דלתות - לנדולט בתצורת "Coupe de Ville" .

==="פיג'ו סוג 176"===
 
* 4-5 נוסעים.
* מנוע קדמי אורכי.
* מנוע בנזין.
* סוג הנעה: הנעה אחורית.
* 1 מאייד מתוצרת "Zenith".
* צמיגים (קדמיים ואחוריים): 820x120.

==ראו גם==
* פיג'ו
* פיג'ו סוג 81
* פיג'ו קוואדרילט
* פיג'ו סוג 175
* פיג'ו סוג 177
* פיג'ו 601

==קישורים חיצוניים==

==הערות שוליים==

קטגוריה:מכוניות סלון
קטגוריה:מכוניות לנדולט
קטגוריה:דגמי מכוניות שהושקו ב-1925
קטגוריה:מכוניות צרפתיות
176
אלברט גלוק

אלברט גלוק (באנגלית: Albert Glock; 14 בספטמבר 1925 - 19 בינואר 1992) היה ארכאולוג אמריקאי, וחוקר המזרח הקרוב הקדום. מייסד ומנהל מכון לארכאולוגיה באוניברסיטת ביר זית. נרצח ביריה בידי מתנקשים.

== ביוגרפיה ==
גלוק נולד באיידהו, להורים דתיים, ארנסט ומטה, שהיו חברים בכנסייה הלותרנית הגרמנית "הסינוד של מיזורי". אביו היה כומר הקהילה. כמה שנים אחר כך עברה המשפחה להתגורר בעיירה, ואשבורן שבאילינוי. בבית דיברו רק גרמנית והחינוך שקיבל היה חינוך פרוטסטנטי נוקשה.

גלוק למד במספר אוניברסיטאות ובסמינר דתי. תחילה בסמינר התאולוגי קונקורדיה בסנט לואיס, ובתום הלימודים היה אמור לקבל הסמכה לכמורה, אבל המשיך בלימודיו ויצא לשנת לימודים באוניברסיטת היידלברג בגרמניה, שם בחר בכמה קורסים בביקורת המקרא, ולמד באוניברסיטת שיקגו את שפות המזרח התיכון. ב-1950 סיים את לימודיו בסמינר ומונה לכומר בעיירה נורמל שבאילינוי.

ב-1963 סיים את התואר השני בבית הספר הלותרני לתאולוגיה בשיקגו, הגיע ארצה, הצטרף לחופרים בתל בלאטה בשכם, אז תחת שלטון ירדן, ושנה אחר כך והחל לחקור את העיר הכנענית בתל תענך.

אחרי מלחמת ששת הימים החל לחבור לחופרים באזור ירושלים. ב-1970 בעקבות טביעתו של ראש בית הספר האמריקאי לחקר המזרח (לימים מכון אולברייט) ומשנת 1975 חבר לחופרים מוסלמים ואימץ עמדה המתנגדת לישראל, והתומכת בעידוד מעורבות האוכלוסייה הערבית הנוצרית והמוסלמית בחקר העתיקות בארץ, ובקשר האפשרי שלהם עם האוכלוסייה הכנענית, המואבית ההעמונית והנבטית. בשנת 1976 החל להשתתף בהרצאות באוניברסיטת ביר זית, ובסופו של דבר הקים בה את המכון לארכאולוגיה. בשנת 1980 הופסקה עבודתו בבית הספר האמריקאי.

בחודשים האחרונים לחייו היה עסוק בתיעוד היישובים הפלסטיניים שחרבו במלחמת העצמאות ואחריה. מחקרו יצא כספר כשנתיים לאחר מותו.

==כתביו==
*אלברט א' גלוק, "תענך", האנציקלופדיה החדשה לחפירות ארכאולוגיות בארץ ישראל, החברה לחקירת ארץ ישראל ועתיקותיה, כרך 4, עמודים 1613–1619

==קישורים חיצוניים==
* 
* מאמרו של גלוק (באנגלית) [https://www.jstor.org/stable/2537961 ארכאולוגיה כהישרדות תרבותית], פורסם בשנת 1994 בכתב העת לחקר פלסטין. 
* [https://digitalcommons.unl.edu/cgi/viewcontent.cgi?article=1029 ארכאולוגיה בפלסטין - חייו ומותו של אלברט גלוק], קתרין לאמי, מאמר מתוך כתב העת האנתרופולוגיה בנברסקה, בהוצאת אוניברסיטת נברסקה, 2007, אשר בעיקרו מסכם מתוך כתבותיהם של שביט בהארץ ושל פוקס בגרדיאן.
* אלפרד גלוק, בעריכת ואליד חלידי, כל שנותר - הכפרים הערבים הכבושים והמוגלים בידי ישראל ב-1948 מסת"ב . (1992)
* 

==הערות שוליים==

קטגוריה:ארכאולוגים אמריקאים
קטגוריה:ארץ ישראל: ארכאולוגים
קטגוריה:חוקרי מקרא
קטגוריה:סגל אוניברסיטת ביר זית
קטגוריה:אמריקאים שנולדו ב-1925
קטגוריה:אמריקאים שנפטרו ב-1992
יואל רקם

יואל רֶקֶם (נולד ב-1936) הוא מלחין ונגן אקורדיון ישראלי. משנות ה-60 ועד שנות ה-80 היה עורך ומפיק בקול ישראל, מנהל ועורך מחלקת הפולקלור והמחלקה לבידור ומוזיקה קלה.

== ביוגרפיה ==
נולד לדוד והנרייטה קמר בירושלים. אביו, דוד, היה ממייסדי קואופרטיב המקשר לתחבורה.
למד בבית הספר העממי "בית הכרם" והחל לנגן במפוחית פה. למד בעצמו לנגן באקורדיון, שאותו קנה בתמורה לאופניים שמכר.
בשנת 1949, בגיל 13, עבר לכפר הנוער החקלאי עיינות, שם היה לאקורדיוניסט המוסד, ניגן בטקסים ובמסיבות וחיבר את שיריו הראשונים. בשנת 1954 התגייס לנח"ל ושירת בצוות הווי הנח"ל יחד עם רן אלירן. 

לאחר שהשתחרר, חזר לירושלים ועבד כמנהל המחלקה לתרבות של הסתדרות הנוער העובד בירושלים והיה אקורדיוניסט להקת המחול של ההסתדרות. באותה עת, בשנת 1958 הקליט את שירו הראשון, "יום חג" למילים של דידי מנוסי עבור מצעד המחולות בירושלים, השיר בוצע גם על ידי אברהם פררה. בשנים 1959–1961 למד משפטים באוניברסיטה העברית בירושלים ולאחר מכן, בשנים 1961–1964 למד באקדמיה למוסיקה בירושלים. ב-1961 החל לעבוד כיוצר מחולות ומעבד עבור כנס מחולות העם בדליה ויצר ריקודי עם רבים שהוצגו בפסטיבל, בהם: "על חומותייך ירושלים", "דבקה סמדר", "לעת קציר", "רן פעמונים" ועוד.

ב-1962 נענה רקם להזמנתו של מאיר הרניק והצטרף למחלקת הפולקלור של קול ישראל (אותה ניהל מ-1967 ועד 1971). בין היתר נתן במה ראשונה לצמד הדודאים, חוה אלברשטיין, נחמה הנדל ואחרים ויצר קשרים עם מיטב האמנים, שמאוחר יותר ביצעו משיריו. באותה עת החליף את הרניק, שיצא בשליחות לסקנדינביה, בתוכניות "תשואות ראשונות" שהתמקדה בגילוי כישרונות ו"ירוק-ירוק" שהתמקדה בשירת ההתיישבות העובדת. במסגרת זו יזם את הקלטת המופע השנתי של ההתיישבות העובדת, "ניחוחי חציר" לרדיו ולטלוויזיה. לאחר שהרניק נהרג בתאונת דרכים בשנת 1972, מונה רקם למנהל ועורך מחלקת הבידור של קול ישראל. הוא ערך מספר תוכניות לטלוויזיה, אך עיקר עיסוקו היה ברדיו.
ב-1977 מונה למנהל המדור לפולקלור של קול-ישראל, לאחר מותו של יצחק לוי. בתקופתו זו הפיק המדור הקלטות של אמנים רבים, ביניהם רבקה רז, רוחמה רז, ניצה טרמין ואברהם פררה.

בשנת 1982 יצא בשליחות הסוכנות היהודית לסאן פאולו בברזיל כשליח לענייני תרבות ומנהל המחלקה לתרבות של ההסתדרות הציונית. לאחר מכן חזר לעבודתו במחלקת הבידור. בשנת 1985 חזר לארץ ולקול-ישראל.

בשנת 1989 מונה למנהל חטיבת הבידור של קול ישראל, ובתפקיד זה שימש עד פרישתו מקול ישראל, בשנת 1996. לאחר מכן מונה לנציב קבילות הציבור של הרשות השנייה לטלוויזיה ורדיו עד לפרישתו בשנת 2001.

== מן השירים שהלחין ==
* אחרי המלחמה (מילים: לאה נאור, ביצוע: נחמה הנדל, חוה אלברשטיין)
* נערת החיילים (מילים ולחן: יואל רקם, ביצוע: יהורם גאון)
* שיר פרידה (מילים: יוסי גמזו, ביצוע: הפרברים)
* בוקר טוב (מילים: לאה נאור, ביצוע: חוה אלברשטיין, רן אלירן)

== קישורים חיצוניים ==

* דודי פטימר, [https://dudipedia.wordpress.com/tag/יואל-רקם/ "קול יואל"- סיפורו של המוזיקאי יואל רקם]

קטגוריה:אקורדיוניסטים ישראלים
קטגוריה:מלחינים ישראלים
קטגוריה:עורכים מוזיקליים ברדיו הישראלי
קטגוריה:אנשי טלוויזיה ישראלים
קטגוריה:סגל קול ישראל
קטגוריה:ישראל: נציבי תלונות
קטגוריה:ישראלים שנולדו ב-1936
כריסטיאנה אברהרדינה מברנדנבורג-ביירוית

כריסטיאנה אברהרדינה מברנדנבורג-ביירוית (בגרמנית: Christiane Eberhardine von Brandenburg-Bayreuth; 19 בדצמבר 1671 - 4 בספטמבר 1727) הייתה נסיכה גרמנייה ואשתו של אוגוסט השני, מלך פולין.

==ביוגרפיה==
כריסטיאנה אברהרדינה נולדה ב-19 בדצמבר 1671 בביירוית, לכריסטיאן ארנסט, מרקיז ברנדנבורג-ביירוית ולסופיה לואיזה מוירטמברג, בתם של אברהרד השלישי, דוכס וירטמברג ואנה קתרינה מזאלם-קירבורג. היו לה חמישה אחים צעירים, שרק שניים מהם שרדו. היא נשארה קרובה לקרוביה בביירוית והמשיכה לבקר אותם אף לאחר נישואיה.

ב-20 בינואר 1693 התחתנה כריסטיאנה אברהרדינה עם פרידריך אוגוסט, הנסיך הבוחר מסקסוניה, בנישואים פוליטיים לחלוטין ואומללים ביותר. היא ילדה לו בשנת 1696 את הנסיך פרידריך אוגוסט, שעלה על כיסאו בסקסוניה ובפולין לאחר מותו. בשנת 1697 נבחר בעלה למלך פולין, ובעקבות כך המיר את דתו לקתולית. כריסטיאנה אברהרדינה לא אהבה את מעשיו של בעלה, היא סירבה להמיר את דתה לקתולית יחד אתו. על אף שאוגוסט ניהל את חצרו מדרזדן, בשל ריבוי פילגשיו וחוסר העניין שלו בה, רוב הזמן היא לא גרה איתו שם, וניהלה חיים שקטים וצנועים באחוזה ליד דרזדן, שהייתה קרובה למגורי חמותה, שגם לה היה משמורת על בנה, שלעיתים קרובות ביקרה בו, שכן היא וחמותה היו ידידותיות. היא יצאה לטיולים לקרובי משפחתה בביירוית ולספא באימס, וביקרה בקביעות בדרזדן בעונת הקרנבל ובחג המולד. כריסטיאנה אברהרדינה המשיכה להשתתף בחיי בית המלוכה הייצוגיים בדרזדן בכל פעם שנדרשה נוכחותה, החגיגות הגדולות ביותר היו הביקור הרשמי של פרדריק הרביעי, מלך דנמרק ב-1709 וחתונת בנה ב-1719.

חייה היו למעשה סיפור טראגי - ולאחר מותה ב-4 בספטמבר 1727, בלוייתה אפילו בעלה ובנה לא השתתפו. יוהאן סבסטיאן באך הקדיש לה יצירה מיצירותיו (קנטטה מס' 198).

==אילן יוחסין==

==קישורים חיצוניים==

* 

קטגוריה:ילידות 1671
קטגוריה:נסיכות גרמניות
קטגוריה:בית הוהנצולרן
קטגוריה:נפטרים ב-1727
נבחרת צ'ילה בכדורגל נשים

נבחרת צ'ילה בכדורגל נשים (בספרדית: Selección femenina de fútbol de Chile) היא נבחרת כדורגל הנשים הלאומית של צ'ילה. הנבחרת מנוהלת על ידי התאחדות הכדורגל הצ'יליאנית וחברה ב-CSF.

==היסטוריה==
===קופה אמריקה לנשים לקראת גביע העולם לנשים 1991===
נבחרת צילה שיחקה לראשונה במסגרת בינלאומית נגד ברזיל ב-28 באפריל 1991, במשחק בו הפסידה 1–6 במסגרת משחקי המוקדמות הדרום-אמריקאיים של גביע העולם בכדורגל נשים הראשון בהיסטוריה. שלושה ימים לאחר מכן, ב-1 במאי, ניצחה את ונצואלה 1-0 וסיימה במקום השני (מתוך שלוש נבחרות. רק הראשונה - נבחרת ברזיל - העפילה באותה שנה, בטורניר בו שיחקו 12 נבחרות בלבד).
===קופה אמריקה לנשים לקראת גביע העולם לנשים 2019-1995===
גם במשחקי המוקדמות לקראת אליפויות העולם הבאות (1995–2011) סיימה צ'ילה במקום השלישי (שתי הראשונות העפילו) ורק במוקדמות לקראת גביע העולם ב-2015 לא הצליחה להעפיל לשלב השני וסיימה במקום השישי בלבד. במוקדמות לקראת גביע העולם ב-2019 הצליחה צ'ילה לראשונה לסיים שנייה בשלב המוקדם ובמקום השני בשלב המוקדם השני, וכך העפילה לראשונה לגביע העולם (עם 3 ניצחונות, 3 תוצאות תיקו והפסד בודד לברזיל).
===גביע העולם לנשים 2019===

נכון ל-13 ביוני 2019, שיחקה צ'ילה רק את משחק הבכורה שלה במסגרת גביע העולם, בו הפסידה לשוודיה 2-0 במשחק שהתקיים ב-11 ביוני 2019 ברואזון פארק בעיר רן שבצרפת.

==הישגים==
===גביע העולם בכדורגל נשים===
{| class="wikitable" style="text-align: center; width:50%;"
|-
!colspan=10|תחרות הגמר
|-
!שנה
!מיקום
!נקודות
!ניצחונות
!תיקו
!הפסדים
!שערי זכות
!שערי חובה
!הפרש שערים
|-
|| 1991||rowspan=7 colspan=8|לא העפילה
|-
|| 1995
|-
|| 1999
|-
|| 2003
|-
|| 2007
|-
|| 2011
|-
|| 2015
|-
|| 2019||סיימה בשלב הבתים||3||1||0||2||2||5||3-
|-
|בסך הכל||1/8||3||1||0||2||2||5||3-
|}

===קופה אמריקה לנשים===
{| class="wikitable" style="text-align: center;"
|-
!שנה
!מיקום
!משחקים
!ניצחונות
!תיקו
!הפסדים
!שערי זכות
!שערי חובה
|- bgcolor=silver
| 1991||מקום שני||2||1||0||1||2||6
|- bgcolor=cc9966
| 1995||מקום שלישי||4||1||1||2||14||9
|- bgcolor=
| 1998||סיימה בשלב הבתים||4||1||0||3||6||13
|- bgcolor=
| 2003||סיימה בשלב ||2||0||0||2||2||9
|- bgcolor=
| 2006||סיימה בשלב ||4||1||0||3||5||13
|- bgcolor=cc9966
| 2010||מקום שלישי||7||3||2||2||11||8
|-
| 2014||סיימה בשלב ||4||2||0||2||6||5
|-
|- bgcolor=silver
|style="border: 3px solid red"| 2018||מקום שני||7||3|||3||1||13||5
|-
|בסך הכל||8/8||34||12||6||16||59||68
|}

===משחקים אולימפיים===
{| class="wikitable" style="text-align: center;"
|-
!שנה
!מיקום
!משחקים
!ניצחונות
!תיקו
!הפסדים
!שערי זכות
!שערי חובה
|-
| 1996||rowspan=6 colspan=7|לא העפילה
|-
| 2000
|-
| 2004
|-
| 2008
|-
| 2012
|-
| 2016
|-
| 2020||colspan=7|טרם נקבע
|-
|בסך הכל||0/7||-||-||-||-||-||-
|-
|}

===המשחקים הפאן-אמריקאיים===
{| class="wikitable" style="text-align: center;"
|-
!שנה
!מיקום
!משחקים
!ניצחונות
!תיקו
!הפסדים
!שערי זכות
!שערי חובה
|-
| 1999||rowspan=3 colspan=7|לא העפילה
|-
| 2003
|-
| 2007
|-
| 2001||סיימה בשלב הבתים||3||1||1||1||3||1
|-
| 2015||rowspan=2 colspan=7|לא העפילה
|-
| 2019
|-
|style="border: 3px solid red"| 2023||colspan=7|העפילה אוטומטית כמארחת
|-
|בסך הכל||2/7||3||1||1||1||3||1
|-
|}

==קישורים חיצוניים==

* 
* [https://www.fifa.com/associations/association/chi/ דף הקבוצה] באתר פיפ"א

==הערות שוליים==

קטגוריה:צ'ילה: כדורגל
צ'ילה
קטגוריה:נבחרות צ'ילה
Fly Like a Bird

"Fly Like a Bird" (בעברית: לעוף כמו ציפור) הוא סינגל של הזמרת-יוצרת האמריקאית מריה קארי, מתוך אלבומה העשירי, The Emancipation of Mimi. השיר יצא לאור ב-13 במרץ 2006, כסינגל השישי מתוך האלבום.

השיר הגיע למקום הרביעי במצעד השירים מתחת להוט 100.

== רקע וכתיבה ==
השיר הוא הבי-סייד של השיר "My Saving Grace", אשר נכלל באלבומה, Charmbracelet. כמו כן, יצא הסינגל בפורמט של תקליטור. בין היתר, השיר הוא שיר בסגנון הרית'ם אנד בלוז, המשלב בתוכו גם את סגנון הסול והגוספל.

בנוסף לכך, עלה השיר לרשת הזרמת המדיה ספוטיפיי, כמה שנים לאחר שיצא.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2006
קטגוריה:סינגלים מ-2006
קטגוריה:שירי מריה קארי
קטגוריה:שירים באנגלית
קטגוריה:שירים שנכתבו על ידי מריה קארי
קטגוריה:שירים על תעופה
קטגוריה:בלדות משנות ה-2000
קטגוריה:בלדות נשמה
קטגוריה:בלדות R&B עכשוויות
קטגוריה:שירי גוספל
אד סדאוסקי

אדוארד אנתוני "אד" סדאוסקי (באנגלית: Edward Anthony "Ed" Sadowski; 11 ביולי 1917 – 18 בספטמבר 1990) היה כדורסלן אמריקאי, אשר שיחק בליגות ה-NBL, ה-BAA וה-NBA בין השנים 1940–1950. לאורך הקריירה ב-BAA/NBA קלע 15.6 נקודות בממוצע למשחק.

==קריירת משחק==
לאחר לימודיו באוניברסיטת סיטון הול אשר בניו ג'רזי, החל סדאוסקי לשחק בשנת 1940 עבור קבוצת דטרויט איגלס מליגת ה-NBL. לאחר עונה אחת התגייס לצבא ארצות הברית, ובשנת 1945 שוחרר והצטרף לפורט ויין זולנר, אף היא מה-NBL. בפורט ויין שיתף פעולה עם שני חברי היכל התהילה לעתיד בובי מקדרמוט ובאדי ז'נט, וקלע 9.6 נקודות בממוצע למשחק.

בעונת עבר לטורונטו האסקיז בה שימש כמאמן-שחקן, לקראת עונת הבכורה של ליגת ה-BAA (לימים ה-NBA). ב-1 בנובמבר 1946 לקח חלק במשחק הראשון בתולדות הליגה, בין טורונטו לניו יורק ניקס, ואף היה הקלעי המוביל במשחק עם 18 נקודות. במהלך אותה עונה הועבר בטרייד לקליבלנד רבלס. לאורך העונה קלע 16.5 נקודות בממוצע למשחק, אשר הציבו אותו במקום השלישי בליגה אחרי ג'ו פולקס ובוב פיריק.

בעונת קלע 19.4 נקודות למשחק (שלישי בליגה) כשחקן בוסטון סלטיקס, ונבחר לחמישיית העונה. בשתי העונות הבאות שיחק עבור פילדלפיה ווריורס ובולטימור בולטס, בטרם פרש ממשחק.

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:אוהיו: כדורסלנים
קטגוריה:כדורסלני אוניברסיטת סיטון הול
קטגוריה:כדורסלני פורט ויין פיסטונס
קטגוריה:כדורסלני בוסטון סלטיקס
קטגוריה:כדורסלני פילדלפיה ווריורס
כדורסלני בולטימור בולטס
קטגוריה:אמריקאים שנולדו ב-1917
קטגוריה:אמריקאים שנפטרו ב-1990
אנה סופיה, נסיכת דנמרק

אנה סופיה, נסיכת דנמרק (בדנית: Anna Sophie af Danmark; 1 בספטמבר 1647 – 1 ביולי 1717), הייתה בתו של פרדריק השלישי, מלך דנמרק ואשתו של יוהאן גאורג השלישי, הנסיך הבוחר מסקסוניה.

==ביוגרפיה==
אנה סופיה נולדה ב-1 בספטמבר 1647 בפלנסבורג, לפרדריק השלישי, מלך דנמרק ולסופיה אמליה מבראונשווייג-לינבורג, בתם של גאורג, דוכס בראונשווייג-לינבורג ואנה אלאונורה מהסן-דרמשטדט. היא קיבלה חינוך מעולה, וידעה דנית, גרמנית, לטינית, צרפתית, ספרדית ואיטלקית.

בשנת 1662 נפגשה אנה סופיה עם יוהאן גאורג השלישי, הנסיך הבוחר מסקסוניה, וב-9 באוקטובר 1666 התחתנו השניים, ונולדו להם שני ילדים. הנישואים לא היו מאושרים, ובעלה אף החזיק בפילגש, ממנה נולד לו בת אחת. בשנת 1691 מת בעלה במפתיע מכולרה, ובנה יוהאן גאורג הרביעי, הנסיך הבוחר מסקסוניה עלה לשלטון במקומו. בשנת 1692 התחתן יוהאן גאורג עם אלאונורה, נסיכת סקסוניה-אייזנך על פי דרישת אנה סופיה, כביכול על מנת להביא יורש לגיטימי לעולם, אולם כוונתה הייתה לסיים את הקשר בין יוהאן גאורג למגדלנה זיבילה מניידשוץ, שהייתה לכאורה בתו של יוהאן גאורג השלישי, הנסיך הבוחר מסקסוניה מפילגשו. מיד לאחר חתונתו עזב יוהאן גאורג את אשתו, ועבר לגור עם פילגשו שאף ילדה לו את וילהלמינה מריה פרדריקה מרכליץ. יוהאן גאורג שרצה להתחתן רשמית עם פילגשו, ניסה לרצוח את אשתו, אולם נחסם על ידי אחיו פרידריך אוגוסט, שאף נהיה נכה כתוצאה מכך.

ב-4 באפריל 1694 חלתה פילגשו של יוהאן גאורג במחלת אבעבועות שחורות ומתה כתוצאה מכך, וזמן קצר לאחר מכן מת אף הוא עצמו כתוצאה מכך, ואחיו פרידריך אוגוסט הראשון, הנסיך הבוחר מסקסוניה עלה לשלטון במקומו. בשנת 1697 נבחר פרידריך אוגוסט למלך פולין, ובעקבות כך המיר את דתו לקתולית. אשתו, כריסטיאנה אברהרדינה מברנדנבורג-ביירוית לא אהבה את מעשיו של בעלה, היא סירבה להמיר את דתה לקתולית יחד אתו. על אף שאוגוסט ניהל את חצרו מדרזדן, בשל ריבוי פילגשיו וחוסר העניין שלו בה, רוב הזמן היא לא גרה איתו שם, וניהלה חיים שקטים וצנועים באחוזה ליד דרזדן, שהייתה קרובה למגורי אנה סופיה, שלעיתים קרובות ביקרה באחוזת כלתה, שכן היא וכלתה היו ידידותיות זו לזו. אנה סופיה סייעה בגידול נכדה פרידריך אוגוסט, נסיך סקסוניה, וב-1 ביולי 1717 מתה באחוזתה בפרטין.

==משפחתה==
ב-9 באוקטובר 1666 התחתנה אנה סופיה עם יוהאן גאורג השלישי, הנסיך הבוחר מסקסוניה, ממנו נולדו לה שני בנים:
* יוהאן גאורג הרביעי, הנסיך הבוחר מסקסוניה (1668–1694)
* אוגוסט השני, מלך פולין (1670–1733)

== אילן יוחסין ==

==קישורים חיצוניים==

* 

קטגוריה:נסיכות דניות
קטגוריה:ילידות 1647
קטגוריה:נפטרים ב-1717
הסרטים המוזיקליים הגדולים ביותר

כחלק מסדרת 100 שנים, הסרטים המוזיקליים הגדולים ביותר (באנגלית: AFI's Greatest Movie Musicals) היא רשימת הסרטים המוזיקליים הטובים ביותר בקולנוע האמריקאי במהלך המאה העשרים. הרשימה הוצגה על ידי מכון הסרטים האמריקאי בהוליווד בול ב-3 בספטמבר 2006. בשונה ממרבית הרשימות הקודמות בסדרה, היא אינה כוללת 100 זוכים, אלא 25 בלבד, והיא לא הוצגה בתוכנית טלוויזיה.

== הרשימה ==
{| class="sortable wikitable"
|-
!#
!סרט
!שנה
!אולפן
|-
|1
|שיר אשיר בגשם
|1952
|MGM
|-
|2
|סיפור הפרברים
|1961
|יונייטד ארטיסטס
|-
|3
|הקוסם מארץ עוץ
|1939
|MGM
|-
|4
|צלילי המוסיקה
|1965
|פוקס המאה ה-20
|-
|5
|קברט
|1972
|Allied Artists
|-
|6
|מרי פופינס
|1964
|חברת וולט דיסני
|-
|7
|כוכב נולד
|1954
|האחים וורנר
|-
|8
|גבירתי הנאווה
|1964
|האחים וורנר
|-
|9
|אמריקאי בפריז
|1951
|MGM
|-
|10
|פגוש אותי בסנט לואיס
|1944
|MGM
|-
|11
|המלך ואני
|1956
|פוקס המאה ה-20
|-
|12
|שיקגו
|2002
|מירמקס
|-
|13
|רחוב 42
|1933
|האחים וורנר
|-
|14
|כל הג'אז הזה
|1979
|פוקס המאה ה-20
|-
|15
|כובע צילינדר
|1935
|RKO
|-
|16
|מצחיקונת
|1968
|Columbia
|-
|17
|קרון הלהקה
|1953
|MGM
|-
|18
|יאנקי דודל דנדי
|1942
|האחים וורנר
|-
|19
|יום בניו יורק
|1949
|MGM
|-
|20
|גריז
|1978
|סרטי פרמאונט
|-
|21
|שבע כלות לשבעה אחים
|1954
|MGM
|-
|22
|היפה והחיה
|1991
|חברת וולט דיסני
|-
|23
|ברנשים וחתיכות
|1955
|MGM
|-
|24
|Show Boat
|1936
|Universal
|-
|25
|מולין רוז'
|2001
|פוקס המאה ה-20
|}

== קישורים חיצוניים ==
* [http://www.afi.com/100Years/musicals.aspx 100 שנים של מחזות זמר]
* [http://www.afi.com/Docs/100years/musicals25.pdf רשימת 25 הזוכים]
* [http://www.afi.com/Docs/100Years/musicals_ballot.pdf רשימת 180 המועמדים]

*
קטגוריה:סדרת מאה שנים
קטגוריה:ספיישלים טלוויזיוניים אמריקאים
מוסדות חדוות התורה

מוסדות חדוות התורה כוללים ישיבה תיכונית חרדית, מכינה לישיבה וסמינר בית יעקב השוכנים בירושלים.

עד שנת תשע"ו השתייכו המוסדות לרשת אמי"ת.

== היסטוריה ==
הישיבה הוקמה בשנת 2014 על ידי הרב אהרון ברנדוין (ששימש כמנהל הישיבה עד לשנת 2023), ואחיו הרב משולם ברנדוין שמשמש כראש הישיבה. בפברואר 2023 החליף הרב יואל פריי את הרב אהרן ברנדוין בתפקיד מנהל הישיבה. הרב ברנדוין נשאר הבעלים ומנכ"ל המוסדות ונושא בתפקיד "נשיא הישיבה".

בעת הקמתה שכנה הישיבה ברחוב הנביאים ומנתה כ-16 תלמידים. בשנת 2015 עברה הישיבה למבנה גדול יותר, בשכונת גבעת שאול. ב-2018 עברה לשכונת רוממה. בשנת 2024 עברה המכינה לבניין חדש ברחוב ארנון בירושלים.

== הישיבה ==
בישיבה ישנו שיעור אחד בכל מחזור. כיום מונה הישיבה כ-170 בחורים, רובם מירושלים וסביבתה, וחלקם מרחבי הארץ ומחוץ למדינת ישראל, והם מתגוררים בפנימיה. 

התלמידים משלימים בישיבה בגרות מלאה במסגרת אגף החינוך הממלכתי חרדי. קוד הלבוש בישיבה תואם לזה המונהג בישיבות הקטנות-על פי תקנון הישיבה; התלמידים מחויבים ללבוש חולצה לבנה במהלך יום הלימודים, ומקטורן ומגבעת במהלך התפילות.

סדר היום בישיבה דומה לשאר הישיבות התיכוניות החרדיות, התואם ברובו לסדר יום של ישיבה קטנה מלבד מספר שעות בצהריים בהם לומדים לימודי חול. ימי שישי מוקדשים אף הם ללימודי חול. בחלק מימי החופש מתקיים יום לימודים ארוך בישיבה על מנת להשלים את לימודי החול.

רובם של התלמידים ממשיכים את לימודיהם בישיבות גדולות חרדיות, בהן ישיבת חברון, ישיבת נתיבות חכמה - וולפסון, ישיבת איתרי, ישיבת דרך אמונה, ישיבת היכל יצחק - לנדא וישיבת קול תורה.

== המכינה ==
המכינה נפתחה בשנת תשע"ה (2015), ולומדים בה כ- 60 תלמידים בכיתות ז' וח'. בשעות אחר הצהריים נלמדים לימודי ליבה, ושיעורי בקיאות בסוף היום. חלק מהתלמידים ממשיכים ללמוד בישיבה.

== צוות המוסד ==
ראש הישיבה הוא הרב משולם ברנדוין, מנהל הישיבה ומנהל התיכון הוא הרב יואל פריי, נשיא הישיבה הוא הרב אהרן ברנדוין, משגיח הישיבה הוא הרב יצחק בוקובסקי.

הר"מים בעיון הם: הרב דוד ויזל, הרב צבי באגד, הרב רפאל נחומברג, והרב יעקב פרנקל. הר"מים בבקיאות הם: הרב ישעיהו אלפר, הרב אריה פומרנצ'יק, הרב יואל פריי, הרב מאיר קאסל, והרב יצחק בוקובסקי. בעבר שימשו כר"מים בישיבה: הרב יהושוע פפר והרב עקיבא המניק. 

מנהל המכינה הוא הרב צבי גוטמן, שמשמש כמחנך כיתה ח', לצד הרב מאיר גודס, שמשמש כמחנך כיתה ז'.

== קישורים חיצוניים ==

* [http://mynetjerusalem.co.il/ברחבי-העיר/292300/3 הלהיט הירושלמי החדש: כך הפך החינוך הממלכתי־חרדי למבוקש ביותר,] אלון לוי, אתר 'ידיעות ירושלים'

חדוות התורה
קטגוריה:ירושלים: ישיבות תיכוניות
הדיוקן האחרון

הדיוקן האחרון (באנגלית: Final Portrait) הוא סרט דרמה בריטי-אמריקאי משנת 2017 שכתב וביים סטנלי טוצ'י. בסרט מככבים ג'פרי ראש, ארמי האמר, קלמנס פואסי, טוני שלהוב, ג'יימס פוקנר וסילבי טסטוד.

הקרנת הבכורה של הסרט נערכה בפסטיבל הסרטים הבינלאומי בברלין ב-11 בפברואר 2017. בממלכה המאוחדת יצא הסרט לאקרנים ב-18 באוגוסט 2017 בהפצת Vertigo Releasing. ב-23 במרץ 2018 יצא הסרט לאקרנים בארצות הברית בהפצת Sony Pictures Classics.

==תקציר עלילה==
בשנת 1964 בפריז נתקל הצייר הידוע אלברטו ג'קומטי בחברו המבקר האמריקני ג'יימס לורד, ומבקש ממנו לדגמן עבורו במשך יומיים. לורד, שהבקשה מחמיאה לו, מסכים לבוא לסטודיו לציור הדיוקן. הימים הופכים לשבועות ולורד מבין שחייו מתבזבזים אצל גאון יוצא דופן זה. כשהוא עובר משמחה לתסכול, לבסוף רואה לורד את החזון האמנותי של ג'קומטי, והוא עד להשלמת אחת מיצירות המופת האחרונות של האמן.

==צוות השחקנים==
* ג'פרי ראש – אלברטו ג'קומטי
* ארמי האמר – ג'יימס לורד
* קלמנס פואסי – קרוליין
* טוני שלהוב – דייגו ג'קומטי
* ג'יימס פוקנר – פייר מאטיס
* סילבי טסטוד – אנט ארם

==הפקה==
ב-2 בפברואר 2015 הצטרף ג'פרי ראש לצוות השחקנים. ב-13 במאי 2015 לוהק השחקן ארמי האמר. ב-12 בפברואר 2016 צורפו לקאסט טוני שלהוב, קלמנס פואסי וסילבי טסטוד. שלב הצילומים החל ב-15 בפברואר 2016.

==קישורים חיצוניים==

==הערות שוליים==

קטגוריה:סרטי 2017
קטגוריה:סרטי דרמה אמריקאיים
קטגוריה:סרטי דרמה בריטיים
קטגוריה:סרטים באנגלית
קטגוריה:סרטים ביוגרפיים